Jacques Zeimet

De **Jacques Zeimet**, gebuer de 4. Abrëll 1956 an der Stad Lëtzebuerg, an och do gestuerwen de 26. Januar 2026, war e lëtzebuergeschen Handballspiller an Auteur vu Gesellschaftsspiller.

Hie war vun 2003 bis zu senger Pensioun 2016 Sportprofesser am Stater Kolléisch.

## Sportlech Karriär
1978 war den Zeimet fir d'éischt am Kader vun der lëtzebuergescher Härenhandballnationalekipp. Hien huet 39-mol an der Nationalekipp gespillt, an dobäi 26 Goler geschoss.

Hie war um Standard a bei der Eschois Fola als Spiller aktiv. No senger aktiver Zäit als Spiller war hien och nach eng Zäit Nationaltrainer vun de Cadets.

## De Spillerentwéckler
De Jacques Zeimet huet an der Mëtt vun den 1990er Joren ugefaange Spiller z'entwéckelen. Ufanks huet hie sech op Geschécklechkeetsspiller wéi *Bamboleo* an *Hamsterrolle* konzentréiert, bei deenen et allkéiers drëm goung fir Holzstécker op eng beweeglech Plattform oder e Rullo ze placéieren an ze probéieren, s'am Gläichgewiicht ze halen. Méi spéit huet hie séier Kaartespiller entwéckelt, virun allem *Kakerlakenpoker*, dat 2004 vun Drei Magier Spiele editéiert gouf an am selwechte Joer fir d'Spill vum Joer nominéiert gouf. Aner Spiller, déi ënnert dem Label *Drei Magier* vu Schmidt Spiele erauskoumen, absënns *Kakerlakensalat*, *Kakerlakensuppe*, *Tarantel Tango*, *Kakerlakentanz* an, d'Bluff-Brietspill *Kakerlakenduell* (2017), goufen an engem änleche Format publizéiert. D'Spiller *Geistesblitz* (2011), *Die fiesen 7* (2015) an *Dodelido* (2017) goufen och vum Veräi Spiel des Jahres recommandéiert.

## Ludographie
### Spiller vum Auteur eleng

* Bamboleo, 1996, Zoch
* Make Five, 1997, Zoch
* Murmeltanz, 1998, Dusyma 
* Ziff Zoff, 1998, Drei Magier Spiele
* Kroko-Ei, 1999, Drei Magier Spiele
* Rollifax, 1999, Bibabutze
* Hamsterrolle, 2000, Zoch
* Seebär Ahoi, 2001, Haba
* Krawall im Stall, 2001, Selecta
* First Hand, 2002, R&R Games
* Hands Up, 2002, Schmidt Spiele
* Méli-Mélo oder *Schicki Micki*, 2003, Zoch
* Bello Colori (Der Bunte Hund), 2004, Amigo
* Kakerlaken-Poker oder *Bug Bluff*, 2004, Drei Magier Spiele
* Mauvaise Prise oder *Knapp daneben*, 2004, Haba
* Mixx, 2004, Drei Magier Spiele
* San Ta Si, 2005, Zoch
* Match of the Penguins, 2006, Gamewright
* Die Sprache des Manitu, 2007, Drei Magier Spiele
* Rondosum, 2007, Jakobs
* Mäusekarussell,2007, Drei Magier Spiele
* Mandalay, 2007, Giseh Verlag 
* Graffiti, 2007, Huch & Friends
* Kakerlakensalat, 2007, Drei Magier Spiele
* Fladderadatsch, 2008, Zoch
* Kakerlakensuppe, 2008, Drei Magier Spiele
* Tarantel Tango, 2009, Drei Magier Spiele
* Shlof, 2010, Smartzone
* Geistertreppe, das Kartenspiel, 2010, Drei Magier Spiele
* Findevier, 2010, Steffen Spiele
* Geistesblitz, 2010, Zoch
* Samba-Tauziehen, 2011, Jakobs
* Geistesblitz 2.0, 2012, Zoch
* Hands on, 2012, Smartzone
* Kakerlakenpoker Royal, 2012, Drei Magier Spiele
* Beeren klau'n, 2012, Noris
* Sonne & Mond, 2012, Drei Hasen in der Abendsonne
* Pelican Bay, 2013, Drei Hasen in der Abendsonne
* Geistesblitz 5 vor 12, 2013, Zoch
* Kakerlaken Tanz, 2014, Drei Magier Spiele
* Yala, 2014, Steffen Spiele
* Bad Bunnies, 2015, Schmidt Spiele
* Die fiesen 7, 2015, Drei Hasen in der Abendsonne
* Geisteblitz Spooky Doo, 2016, Zoch
* Dodelido, 2016, Drei Magier Spiele
* Kakerlaken Duell, 2017, Drei Magier Spiele
* Geistesblitz Junior, 2018, Zoch
* Ratto Zakko, 2019, Drei Magier Spiele
* Teufelskreis, 2019, Steffen Spiele
* Dodelido Extreme, 2020, Drei Magier Spiele
* Hula-Hoo, 2021, Drei Hasen in der Abendsonne
* Candies Challenge, 2020, Smartzone
* Geistes-Würfel-Blitz, 2021, Zoch
* Heuschrecken Poker, 2021, Drei Magier Spiele
* 7 UP and DOWN, 2023, Smartzone
* Quabbl, 2024, Drei Magier Spiele
* Henrys Hennen, 2024, Drei Magier Spiele

### Zesumme mam Claude Weber
* Koole Klötze, 2023, Schmidt Spiele

### Zesumme mam René Brons
* Jumping Cups, 2020, Huch

### Zesumme mam Rolf Vogt
* Kakerlakensalat App, 2017, Peppershaver
**<big>Zesumme mam Franck Stark a Raphael Gottlieb</big>**
* Lamm bada, 2004, Heidelberger

### Zesumme mam Théo Wagner
* Elefantastico, 2004, Zoch

## Auszeechnungen
Dräi vum Jacques Zeimet senge Spiller sinn ausgezeechent ginn:
* Kakerlakenpoker:
**Spiel des Jahres: Empfehlungsliste (List of Recommendations) (2004)
**à la carte: card game award of the Fairplay magazine, Rank: 3 (2004)
* San Ta Si: Spiel der Spiele: Games for two Players (2005)
* Kakerlakensalat: Spiel des Jahres, Empfehlungsliste (List of Recommendations) (2008)

## Um Spaweck
*  D'Spiller vum Jacques Zeimet op Luding